《次韵行简北城登眺述怀》
宋代·沈与求

东观无人数伏虔，一臞尘土独凄然。高情自欲侵天半，清梦何由到日边。

顾我书空嗟咄咄，知君扪腹笑便便。登高怀远无穷意，故合春容赋大篇。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。